CELEX: 
Language: mt
Date: 2017-10-31 00:00:00
Title: REGOLAMENT TAL-KUMMISSJONI (UE) .../... li jemenda l-Anness III tar-Regolament (KE) Nru 853/2004 tal-Parlament Ewropew u tal-Kunsill fir-rigward tal-kundizzjonijiet tat-temperatura matul it-trasportazzjoni tal-laħam

REGOLAMENT TAL-KUMMISSJONI (UE) .../...
            
            
               ta’ 31.10.2017
            
            
               li jemenda l-Anness III tar-Regolament (KE) Nru 853/2004 tal-Parlament Ewropew u tal-Kunsill fir-rigward tal-kundizzjonijiet tat-temperatura matul it-trasportazzjoni tal-laħam
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (
                  1
               ), u b’mod partikolari l-Artikolu 10(1)(d) u (e) tiegħu,
            
            
               Billi:
            
            
               (1)Ir-Regolament (KE) Nru 853/2004 jistabbilixxi regoli speċifiċi ta’ iġjene għall-ikel li joriġina mill-annimali għall-operaturi fin-negozju tal-ikel. Dak ir-Regolament fih previst li l-operaturi fin-negozju tal-ikel iridu jiżguraw konformità mar-rekwiżiti speċifiċi tat-temperatura qabel u matul it-trasportazzjoni tal-laħam. 
            
            
               (2)F’konformità mal-Anness III ta’ dak ir-Regolament, il-laħam, minbarra l-ġewwieni, tal-ungulati domestiċi jrid jitkessaħ immedjatament wara l-ispezzjoni post-mortem għal temperatura tal-qalba ta’ mhux iktar minn 7°C fuq firxa tat-tkessiħ li tiżgura tnaqqis kontinwu tat-temperatura, sakemm dispożizzjonijiet speċifiċi oħrajn ma jipprovdux mod ieħor. Dan irid isir fil-kmamar tat-tkessiħ tal-biċċerija, qabel ma tkun tista’ tibda t-trasportazzjoni.
            
            
               (3)Fis-6 ta’ Marzu 2014, il-Panel Xjentifiku dwar il-perikli bijoloġiċi tal-Awtorità Ewropea tas-Sigurtà fl-Ikel (EFSA) adotta l-Parti 1 ta’ opinjoni xjentifika
                  2
                dwar ir-riskji tas-saħħa pubblika relatati mal-manutenzjoni tal-katina tal-kesħa matul il-ħażna u t-trasportazzjoni tal-laħam, li jikkonċerna l-laħam tal-ungulati domestiċi biss. Dik l-opinjoni tikkonkludi li ladarba ħafna mill-kontaminazzjoni batterjali tokkorri fuq il-wiċċ tal-karkassi, it-temperatura tal-wiċċ hija indikatur xieraq tal-iżvilupp tal-batterji. Fiha previst ukoll kombinazzjonijiet tat-temperaturi massimi tal-wiċċ mat-tagħbija tal-karkassi u fil-ħinijiet massimi tat-tkessiħ u tat-trasportazzjoni, li jirriżultaw fl-iżvilupp ta’ patoġeni (mikro-organiżmi li jikkawżaw mard li jinġarr mill-ikel) ekwivalenti għal dak miksub meta l-karkassi jitkessħu għal temperatura tal-qalba ta’ 7°C fil-biċċerija jew inqas minnu.
            
            
               (4)Fit-8 ta’ Ġunju 2016, l-EFSA adottat opinjoni xjentifika ulterjuri dwar l-iżvilupp
                  3
                tal-batterji tat-tħassir matul il-ħażna u t-trasportazzjoni tal-laħam. Dik l-opinjoni sabet li xi batterji tat-tħassir (batterji li mhux neċessarjament imarrdu, iżda jistgħu jrendu l-ikel inaċċetabbli għall-konsum mill-bniedem minħabba t-tħassir), b’mod partikolari Pseudomonas spp., jistgħu jilħqu livelli kritiċi iktar malajr mill-patoġeni, skont il-livell tal-kontaminazzjoni inizjali tal-batterji tat-tħassir, kif ukoll skont il-kundizzjonijiet tat-temperatura. 
            
            
               (5)L-għadd tal-kolonji aerobiċi jrid jgħaddi minn valutazzjoni ta’ rutina mill-operaturi fin-negozju tal-ikel f’konformità mar-Regolament tal-Kummissjoni (KE) Nru 2073/2005
                  4
               . Jista’ jintuża bħala indikatur tal-limitu superjuri tal-konċentrazzjoni ta’ kwalunkwe speċi ta’ batterji tat-tħassir preżenti fuq il-laħam. 
            
            
               (6)Abbażi tal-opinjoni tal-EFSA u b’konsiderazzjoni tal-għodod ta’ valutazzjoni disponibbli, huwa għalhekk possibbli li jiġu introdotti approċċi alternattivi, iktar flessibbli għall-kundizzjonijiet tat-temperatura matul it-trasportazzjoni tal-laħam frisk, b’mod partikolari karkassi jew qatgħat ikbar mingħajr kwalunkwe żieda ta’ riskju għas-saħħa pubblika, u mingħajr devjazzjoni mill-prinċipju bażiku li tali laħam għandu jitkessaħ għal 7°C permezz ta’ tnaqqis kontinwu tat-temperatura. Din iż-żieda fil-flessibbiltà tkun qed tagħmilha possibbli li l-laħam jasal għand il-konsumatur iktar malajr wara t-tbiċċir, u b’hekk tiffaċilita l-flussi kummerċjali tal-laħam frisk fl-Unjoni. 
            
            
               (7)Filwaqt li l-approċċi alternattivi huma bbażati fuq it-temperaturi tal-arja fil-wiċċ u tat-trasportazzjoni, it-tnaqqis kontinwu tat-temperatura kif diġà huwa mandatorju mid-dispożizzjonijiet attwali jirrikjedi li parti mit-temperatura tal-ġisem għandha titneħħa wkoll qabel trasportazzjoni fit-tul. L-issettjar tat-temperatura tal-qalba li għaliha l-karkassi u l-qatgħat il-kbar għandhom jitkessħu qabel it-trasportazzjoni huwa mod kif ikun żgurat li parti sinifikanti tat-temperatura tal-ġisem titneħħa. 
            
            
               (8)Ir-Regolament (KE) Nru 853/2004 fih previst ukoll deroga mill-obbligu tat-tkessiħ tal-laħam għal 7°C qabel it-trasportazzjoni fir-rigward ta’ prodotti speċifiċi taħt kundizzjonijiet speċifiċi. Sabiex jiġi evitat l-użu skorrett ta’ din id-deroga, jixraq li jiġi ċċarat li dan huwa permess biss jekk ġustifikat għal raġunijiet teknoloġiċi, eż. meta t-tkessiħ għal 7°C ma jkunx jista’ jikkontribwixxi għall-ipproċessar iġeniku u tekniku li jixraq l-iżjed għal dan il-prodott.
            
            
               (9)L-Anness III tar-Regolament (KE) Nru 853/2004 għandu għalhekk jiġi emendat skont dan.
            
            
               (10)Il-miżuri previsti f’dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
            
               ADOTTAT DAN IR-REGOLAMENT:
            
         
         
            
               Artikolu 1
            
            
               L-Anness III tar-Regolament (KE) Nru 853/2004 huwa emendat kif ġej: 
            
            
               1.Fit-Taqsima I, il-Kapitolu VII, il-punt 3 jinbidel b’dan li ġej:
            
            
               “3.Il-laħam għandu jilħaq it-temperatura msemmija fil-punt 1 qabel ma jiġi ttrasportat u jżomm dik it-temperatura matul it-trasportazzjoni. 
            
            
               Madankollu, għandhom japplikaw il-punti (a) u (b) li ġejjin. 
            
            
               (a)it-trasportazzjoni tal-laħam għall-produzzjoni ta’ prodotti speċifiċi tista’ sseħħ qabel ma tinkiseb it-temperatura speċifikata fil-punt 1 jekk l-awtorità kompetenti hekk tawtorizza, sakemm:
            
            
               (i)tali trasportazzjoni iseħħ skont ir-rekwiżiti li l-awtoritajiet kompetenti tal-oriġini u destinatarji jispeċifikaw fir-rigward tat-trasportazzjoni minn stabbiliment magħruf wieħed għall-ieħor;
            
            
               (ii)il-laħam jitlaq mill-biċċerija, jew mill-kamra tat-tqattigħ fl-istess sit tal-biċċerija, immedjatament u t-trasportazzjoni ma ddumx iktar minn sagħtejn;
            
            
               u,
            
            
               (iii)tali trasportazzjoni hija ġustifikata għal raġunijiet tekniċi.
            
            
               (b)it-trasportazzjoni ta’ karkassi, nofs karkassi, kwarti, jew nofs karkassi maqtugħin fi tliet qatgħat sħaħ ta’ annimali ovini u kaprini, annimali bovini u annimali porċini, tista’ tibda qabel ma tinkiseb it-temperatura speċifikata fil-punt 1, sakemm jiġu ssodisfati l-kundizzjonijiet kollha li ġejjin:
            
            
               (i)it-temperatura hija mmonitorjata u rreġistrata fi ħdan il-qafas tal-proċeduri abbażi tal-prinċipji HACCP;
            
            
               (ii)l-operaturi fin-negozju tal-ikel li jkunu qed jibgħatu u jittrasportaw il-karkassi, in-nofs karkassi, il-kwarti, jew in-nofs karkassi maqtugħin fi tliet qatgħat sħaħ irċevew awtorizzazzjoni ddokumentata mill-awtorità kompetenti fil-post tat-tluq sabiex jagħmlu użu minn din id-deroga; 
            
            
               (iii)il-vettura li tittrasporta l-karkassi, in-nofs karkassi, il-kwarti, jew in-nofs karkassi maqtugħin fi tliet qatgħat sħaħ, għandha strument li jimmonitorja u jirreġistra t-temperaturi tal-arja li għalihom il-karkassi, in-nofs karkassi, il-kwarti, jew in-nofs karkassi maqtugħin fi tliet qatgħat sħaħ huma soġġetti f’tali mod li l-awtoritajiet kompetenti jistgħu jivverifikaw il-konformità mal-ħin u mal-kundizzjonijiet tat-temperatura stabbiliti fil-punt (viii); 
            
            
               (iv)il-vettura li tittrasporta l-karkassi, in-nofs karkassi, il-kwarti, jew in-nofs karkassi maqtugħin fi tliet qatgħat sħaħ tiġbor il-laħam minn biċċerija waħda biss għal kull trasportazzjoni; 
            
            
               (v)il-karkassi, in-nofs karkassi, il-kwarti, jew in-nofs karkassi maqtugħin fi tliet qatgħat sħaħ soġġetti għal din id-deroga jrid ikollhom temperatura tal-qalba ta’ 15-il grad fil-bidu tat-trasportazzjoni jekk se jiġu ttrasportati fl-istess kompartament bħall-karkassi, in-nofs karkassi, il-kwarti, jew in-nofs karkassi maqtugħin fi tliet qatgħat sħaħ, li jissodisfa r-rekwiżit tat-temperatura fil-Punt 1 (jiġifieri 7 gradi); 
            
            
               (vi)dikjarazzjoni mill-operatur fin-negozju tal-ikel li jakkumpanja l-kunsinna; dik id-dikjarazzjoni trid tiddikjara d-durata tat-tkessiħ qabel it-tagħbija, il-ħin li fih bdiet it-tagħbija tal-karkassi, in-nofs karkassi, il-kwarti, jew in-nofs karkassi maqtugħin fi tliet qatgħat sħaħ, it-temperatura tal-wiċċ dak il-ħin, it-temperatura tal-arja massima tat-trasportazzjoni li għaliha l-karkassi, in-nofs karkassi, il-kwarti, jew in-nofs karkassi maqtugħin fi tliet qatgħat jistgħu jkunu soġġetti, il-ħin massimu ta’ trasportazzjoni permess, id-data tal-awtorizzazzjoni u l-isem tal-awtorità kompetenti li tforni dik id-deroga; 
            
            
               (vii)l-operatur fin-negozju tal-ikel destinatarju jrid jinnotifika lill-awtoritajiet kompetenti qabel ma jirċievi għall-ewwel darba l-karkassi, in-nofs karkassi, il-kwarti, jew in-nofs karkassi maqtugħin fi tliet qatgħat sħaħ, li ma jilħqux it-temperatura speċifikata fil-punt 1 qabel it-trasportazzjoni;
            
            
               (viii)tali laħam huwa ttrasportat skont il-parametri li ġejjin:
            
            
               –Għal ħin massimu ta’ trasportazzjoni ta’ sitt sigħat1:
            
         
         
            
                     
                        Speċi
                     
                  
                  
                     
                        Temperatura tal-wiċċ2 
                     
                  
                  
                     
                        Ħin massimu biex jitkessaħ għat-temperatura tal-wiċċ3
                     
                  
                  
                     
                        Temperatura massima tal-arja għat-trasportazzjoni4
                     
                  
                  
                     
                        Għadd medju massimu ta’ kuljum tal-kolonja aerobika tal-karkassa5
                     
                  
               
                     
                        Annimali ovini u kaprini
                     
                  
                  
                     
                        7°C
                     
                  
                  
                     
                        8 sigħat
                     
                  
                  
                     
                        6 °C
                     
                  
                  
                     
                        log10 3.5 cfu/cm2
                     
                  
               
                     
                        Annimali bovini
                     
                  
                  
                     
                  
                  
                     
                        20 siegħa
                     
                  
                  
                     
                  
                  
                     
                        log10 3.5 cfu/cm2
                     
                  
               
                     
                        Annimali porċini
                     
                  
                  
                     
                  
                  
                     
                        16-il siegħa
                     
                  
                  
                     
                  
                  
                     
                        log10 4 cfu/cm2
                     
                  
               
               –Għal ħin massimu ta’ trasportazzjoni ta’ tletin siegħa1:
            
            
                     
                        Speċi
                     
                  
                  
                     
                        Temperatura tal-wiċċ2
                     
                  
                  
                     
                        Ħin massimu biex jitkessaħ għat-temperatura tal-wiċċ3
                     
                  
                  
                     
                        Temperatura tal-qalba6
                     
                  
                  
                     
                        Temperatura massima tal-arja għat-trasportazzjoni4
                     
                  
                  
                     
                        Għadd medju massimu ta’ kuljum tal-kolonja aerobika tal-karkassa5
                     
                  
               
                     
                        Annimali porċini
                     
                  
                  
                     
                        7°C
                     
                  
                  
                     
                        16-il siegħa
                     
                  
                  
                     
                        15 °C
                     
                  
                  
                     
                        6 °C
                     
                  
                  
                     
                        log10 4 cfu/cm2
                     
                  
               
               –Għal ħin massimu ta’ trasportazzjoni ta’ sittin siegħa1:
            
            
                     
                        Speċi
                     
                  
                  
                     
                        Temperatura tal-wiċċ2
                     
                  
                  
                     
                        Ħin massimu biex jitkessaħ għat-temperatura tal-wiċċ3
                     
                  
                  
                     
                        Temperatura tal-qalba6
                     
                  
                  
                     
                        Temperatura massima tal-arja għat-trasportazzjoni4
                     
                  
                  
                     
                        Għadd medju massimu ta’ kuljum tal-kolonja aerobika tal-karkassa5
                     
                  
               
                     
                        Annimali ovini u kaprini
                     
                  
                  
                     
                        4 °C
                     
                  
                  
                     
                        12-il siegħa
                     
                  
                  
                     
                        15 °C
                     
                  
                  
                     
                        3 °C
                     
                  
                  
                     
                        log10 3 cfu/cm2
                     
                  
               
                     
                        Annimali bovini
                     
                  
                  
                     
                  
                  
                     
                        24 siegħa
                     
                  
                  
                     
                  
                  
                     
                  
                  
                     
                  
               
               _______________________
            
            
               1Il-ħin massimu permess mill-bidu tat-tagħbija tal-laħam fil-vettura sat-tlestija tal-aħħar twassil. It-tagħbija tal-laħam fil-vettura tista’ tiġi posposta lil hinn mill-ħin massimu permess għat-tkessiħ tal-laħam għat-temperatura tal-wiċċ speċifikata. Jekk jiġri dan, il-ħin massimu tat-trasportazzjoni permess irid jitqassar għall-istess tul li għalih ġiet posposta t-tagħbija. L-awtorità kompetenti tal-Istat Membru destinatarju tista’ tillimita l-għadd ta’ punti ta’ twassil. 
            
            
               2It-temperatura massima tal-wiċċ permessa mat-tagħbija u wara titkejjel fuq l-eħxen parti tal-karkassi, in-nofs karkassi, il-kwarti, jew in-nofs karkassi maqtugħin fi tliet qatgħat sħaħ.
            
            
               3Il-ħin massimu permess mill-mument tal-qatla sal-ilħuq tat-temperatura massima tal-wiċċ permessa mat-tagħbija. 
            
            
               4It-temperatura massima tal-arja li għaliha l-laħam huwa permess li jkun soġġett minn meta tibda t-tagħbija, u matul id-durata kollha tat-trasportazzjoni.
            
            
               5L-għadd medju massimu ta’ kuljum tal-kolonja aerobika tal-karkassi tal-biċċerija li juża tieqa rikorrenti ta’ 10 ġimgħat, permessa għal karkassi ta’ speċijiet rilevanti, kif ivvalutat mill-operatur għas-sodisfazzjoni tal-awtorità kompetenti, skont il-proċeduri ta’ teħid tal-kampjuni u ttestjar stipulati fil-punti 2.1.1, 2.1.2 tal-Kapitolu 2, u l-punt 3.2 tal-Kapitolu 3, tal-Anness I tar-Regolament tal-Kummissjoni (KE) Nru 2073/2005 ta’ 15 ta’ Novembru 2005 dwar il-kriterji mikrobijoloġiċi għall-oġġetti tal-ikel (ĠU L 338, 22.12.2005, p. 1).
            
            
               6It-temperatura tal-qalba massima tal-laħam permessa fil-ħin tat-tagħbija, u wara.”
            
            
               2.Fit-Taqsima I, il-Kapitolu V, jiddaħħal il-punt 5 li ġej: 
            
            
               “5.Karkassi, nofs karkassi, kwarti, jew nofs karkassi maqtugħin f’mhux iktar minn tliet qatgħat sħaħ jistgħu jiġu dissussati u maqtugħin qabel ma jilħqu t-temperatura msemmija fil-punt 2(b) meta jkunu ġew ttrasportati skont id-deroga stabbilita fil-punt 3(b) tal-Kapitolu VII tat-Taqsima I. F’dan il-każ, matul it-tqattigħ jew id-dissussar, il-laħam irid ikun soġġett għal temperaturi tal-arja li jiżguraw tnaqqis kontinwu tat-temperatura tal-laħam. Hekk kif jinqata’ u, fejn jixraq, jiġi mballat, il-laħam irid jitkessaħ għat-temperatura msemmija fil-punt 2(b) jekk ma jkunx diġà taħt din it-temperatura.”
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmula fi Brussell, 31.10.2017
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
               
            
         
         
            
                  
                     (1)
                  ĠU L 139, 30.4.2004, p. 55.
               
               
                  
                     (2)
                  EFSA Journal 2014; 12(3):3601 [81 pp.].
               
               
                  
                     (3)
                  EFSA Journal 2016; 14(6):4523 [38 pp.].
               
               
                  
                     (4)
                  Ir-Regolament tal-Kummissjoni (KE) Nru 2073/2005 tal-15 ta’ Novembru 2005 dwar kriterji mikrobijoloġiċi għall-oġġetti tal-ikel (ĠU L 338, 22.12.2005, p. 1).